kardosdrur/scandi-wiki huggingface dataset:
Saw

Saw er en amerikansk-australsk horrorfilm fra 2004 instrueret af James Wan, med Cary Elwes, Danny Glover, Tobin Bell, Shawnee Smith og Leigh Whannell i hovedrollerne. Filmen er en tilpasning af kortfilm Saw fra 2003 og er den første film i serien Saw. Plottet i filmen blev udtænkt af Wan, mens Whannell skrev manuskriptet. Filmen kredser om to mænd, der er kidnappet og vågner op lænket i et forfaldent badeværelse. De to mænd bliver instrueret af et kassettebånd – en af dem får fortalt, at han må flygte fra badeværelset, mens den anden er bedt om at dræbe den anden mand, inden et bestemt tidspunkt, ellers vil hans familie dø. Disse er "reglerne" i det "spil", de er en del af. Samtidig prøver politifolk at finde og anholde den udspekuleret, sadistisk seriemorder som er hjernen bag dette "spil".

Filmen blev vist for første gang den 19. januar 2004 på Sundance Film Festival og modtog positive anmeldelser. Senere blev den vist på Toronto International Film Festival d. 18. september 2004, og derefter havde den biografpremiere i USA den 29. oktober 2004. Nogle kritikere fordømte filmen som intet mindre end "billig dødsporno," mens andre roste filmen for sin stilfulde grafik og kaldte det en sand "skræmmende" horrorfilm. Trods de noget blandede anmeldelser, var Saw en økonomisk succes.
Saw havde premiere i Danmark d. 4. marts 2005.

Handling 

De to mænd, fotografen Adam (Leigh Whannel) og lægen Lawrence Gordon (Cary Elwes), er lænket fast til hver deres jernrør i hver deres side af et gammelt toilet og i midten ligger der en død mand med en båndoptager i hånden.
De finder langsomt ud af at de ikke begge kan komme levende ud derfra.

Historien er bygget op omkring den psykotiske cancerpatient John Kramer alias "Jigsaw"s (Tobin Bell) handlinger, hvis formål var at folk skulle være gladere for livet i stedet for at sløse det væk, med stoffer og lignende og være utilfredse med deres ellers sunde liv.
Dette var på grundlag af, at han selv havde indset, at livet har en meget høj værdi. Dette skyldes, at han led af en dødelig sygdom, der gjorde, at han havde meget kort tid tilbage at leve i.

Medvirkende 

 Tobin Bell – John Kramer / Jigsaw
 Shawnee Smith – Amanda Young
 Alexandra Bokyun Chun – Carla
 Mike Butters – Paul, pigtrådsoffer
 Cary Elwes – doktor Lawrence Gordon
 Michael Emerson – portør Zep Hindle
 Danny Glover – civilbetjent David Tapp
 Paul Gutrecht – Mark, brandoffer
 Ken Leung – civilbetjent Steven Sing
 Dina Meyer – Allison Kerry
 Monica Potter – Alison Gordon
 Makenzie Vega – Diana Gordon
 Leigh Whannell – fotograf Adam Faulkner

Efterfølgere 
Instruktør: Darren Lynn Bousman.
 Saw II (2005)
 Saw III (2006)
 Saw IV (2007)
 Saw V (2008)
 Saw VI (2009)
 Saw 3D (2010)

Eksterne henvisninger 
 
 
 http://movies.break.com/saw/  
 Saw-nyheder/anmeldelser på Skræk og Rædsel

Amerikanske film fra 2004
 
Gyserfilm fra USA
Engelsksprogede film
Come What(ever) May

Come What(ever) May er det andet album fra hård rockbandet Stone Sour som blev udgivet i 2006 gennem Roadrunner Records. Til deres andet album tog Stone Sour afsked med deres originale trommeslager Joel Ekman og Roy Mayorga (fra Soulfly) afløste ham. Derefter besluttede bandet at beholde Roy Mayorga som fultidstrommeslager. Roy spiller trommer på alle albummets numre udover "30/30-150." Trommespillet på dette nummer var spillet af trommeslageren Shannon Larkin fra Godsmack og Amen.

Numre 
 "30/30-150" – 4:18
 "Come What(ever) May" – 3:39
 "Hell & Consequences" – 3:31
 "Sillyworld" – 4:08
 "Made of Scars" – 3:23
 "Reborn" – 3:13
 "Your God" – 4:43
 "Through Glass" – 4:42
 "Socio" – 3:20
 "1st Person" – 4:01
 "Cardiff" – 4:42
 "Zzyzx Rd." – 5:16

Manglende numre 
Der blev produceret flere numre til albummet men de blev aldrig føjet til. Sangene var Fruitcake, Day I Let Go, Drama, Freeze Dry Seal, Suffer og The Frozen. Suffer og The Frozen blev udgivet over iTunes og Fruitcake blev føjet til Through Glass singlen.

Personel 
 Corey Taylor – Vokal/guitar
 James Root – Guitars
 Josh Rand – Guitar
 Shawn Economaki – Bas
 Roy Mayorga – Trommer
 Shannon Larkin – Trommer
 Nick Raskulinecz – Produktion
 Jamey Jasta – Vokal

Placering på hitlister

Album

Singler 

Stone Sour-album
Album fra 2006
Jack Black

Thomas Jacob "Jack" Black (født 28. august 1969 i Santa Monica, Californien) er en amerikansk skuespiller, musiker, manuskriptforfatter, YouTuber og producent. Sammen med vennen Kyle Gass udgør Black den musikalske duo Tenacious D.
Jack Black medvirker i Double Fines konsolspil Brutal Legend.

Filmografi 
 Jumanji: Welcome to the Jungle (2017)
 Kung Fu Panda 3 (Animationsfilm) (2015)
 Goosebumps (2015)
 The D Train (2015)
 Sex Tape (2014)
 The Muppets (2011)
 The Big Year (2011)
 Bernie (2011)
 Kung Fu Panda 2 (Animationsfilm) (2011)
 Gullivers Travels (2010)
 Year One (2009)
 Tropic Thunder (2008)
 Kung Fu Panda (Animationsfilm) (2008)
 Be kind rewind (2008)
 Nacho Libre (2006)
 Tenacious D in The Pick of Destiny (2006)
 The Holiday (2006)
 King Kong (2005)
 Envy (2004)
 Stor Ståhaj (Engelsk version) (2004)
 The School of Rock (2003)
 Ice Age (Engelsk vesion) (2002)
 Orange County (2002)
 Evil Woman (2001)
 Hals Store Kærlighed (2001)
 High Fidelity (2000)
 Cradle Will Rock (1999)
 Jesus' Son (1999)
 Bongwater (1998)
 Enemy of the State (1998)
 Johnny Skidmarks (1998)
 Sjakalen (1997)
 Bio-Dome (1996)
 Dead Man Walking (1996)
 The Fan (1996)
 Mars Attacks! (1996)
 Bye Bye, Love (1995)
 Hybridmanden (1995)
 Blind Justice (1994)
 The Neverending Story 3: Escape from... (1994)
 Airborne (1993)
 Demolition Man (1993)

Referencer

Eksterne henvisninger 

 
 

Skuespillere fra Californien
Running With Scissors

Running with Scissors er et album udgivet af Weird Al Yankovic den 29. juni 1999

 The Saga Begins (parodi på American Pie)
 My Baby's In Love With Eddie Vedder
 Pretty Fly For A Rabbi (Parodi på The Offspring'S Pretty Fly)
 The Weird Al Show Theme
 Jerry Springer (Parodi på Barenakes Ladies's One Week)
 Germs
 Polka Power!
 Your Horoscope For Today
 It's All About The Pentiums (Parodi på Puff Daddy's It's All About The Benjamins)
 Truck Drivin' Song
 Grapefruit Diet 
 Albuquerque

Album fra 1999
Weird Al-album
Internetstandard

En Internetstandard (STD) er en specifikation, som er betydeligt implementeret og velfungerende, som er blevet ophævet til "internetstandard"-niveau. En internetstandard er karakteriseret ved en høj grad af teknisk modenhed og ved en generel tro på, at den specificerede protokol eller service bidrager væsentligt til internettet.

Generelt dækker internetstandarder sammenkoblingen af systemer på internettet ved at definere protokoller, beskedformater, "schemas" og sprog. De mest fundamentale er dem, der definerer selve internetprotokollen (IP).

Alle internetstandarder er nummereret i STD-serien. Det første dokument i denne serie (STD 1) beskriver de resterende dokumenter i serien og har en liste af foreslåede standarder. Ofte er dokumenter i STD-serien kopier af RFC'er eller er ganske enkelt et par RFC'er sat sammen. For eksempel definerer STD 8 kernen af Telnet-protokollen og indeholder RFC'erne 854 og 855.

Se også 
 Request for Comments

Standard
Hoh-floden

Hoh-floden er en flod i det Pacific Northwest, nærmere bestemt på Olympichalvøen i staten Washington i nordvestlige USA. Floden udspringer i Olympic Mountains og løber mod vest gennem Olympic National Park og  Olympic National Forest, og munder ud i Stillehavet. 

Flodens vand kommer primært fra gletsjerne på Mount Olympus, det højeste bjerg i Olympic Mountains. Floden er en såkaldt "forgrenet flod", og dens mange kanaler flyder over et stort område med banker af grus og småsten. 

Hoh-floden har sit navn fra ordet Hoxw, som er flodens navn på det lokale sprog Quinault; ét af flere sprog i området.

Hoh stammen 
Hoh-floden er nært knyttet til indianer-stammen Hoh; den er vigtig for dem som fødekilde, men også kulturelt og mytologisk. Hoh-stammen, kalder sig selv for Chalá-at, og deres moderne betegnelse, understreger blot deres nære forbindelse til Hoh-floden. Hoh-stammen tæller i dag kun ca. 80 indianere.

Se også 
 Hoh-regnskoven

Kilder og henvisninger

Eksterne henvisninger 

Vandløb i Washington
Munksgaards Forlag

Munksgaard International Boghandel og Forlag A/S er et forlag der blev oprettet i 1917 af Ejnar Munksgaard og Otto Levin (1878-1933), først under navnet Levin & Munksgaards internationale Boghandel og Forlag på Åboulevarden i København.

Levin & Munksgaard flyttede til Nørregade, København, i 1924, og etablerede sig derved som forlag og boghandel over for Københavns Universitet, ved Frue Plads, Universitetet og Domkirken. Firmaet havde overtaget den tidligere M.P. Madsens Boghandel og Forlag. I 1933 døde Levin, og Munksgaard drev forlaget videre; fra 1938 under navnet Ejnar Munksgaards Forlag. Senere flyttede Munksgaards Forlag til Nørre Søgade 35.

Ejnar Munksgaard blev udgiver af en række internationale videnskabelige tidsskrifter, især inden for medicin og tandlægevidenskab. Munksgaard opbyggede på kort tid dels en stor studenterboghandel med antikvariat, dels et videnskabeligt forlag, der fik verdensry. Han sikrede sig til sit forlag fællesnordiske videnskabelige tidsskrifter, såsom Acta tuberculosea, Acta neurologica et psychiatrica, Acta pathologica et microbiologica, Acta ophthalmologica, Acta orthopædica, Acta philologica, Acta archæologica, Acta ethnologica og Acta linguistica samt tidsskriftet Le Nord, der blev udgivet af de fem nordiske regeringer.

Hans forlag fik udgivelser fra Det Kongelige Danske Videnskabernes Selskab og Det islandske Videnskabernes Selskab i kommission, hvilket resulterede i monumentale kildeudgaver, bl.a. islandske håndskrifter.

Efter Munksgaards død i 1948 fulgte nogle år med skiftende ejere og ledere. I 1964 blev Munksgaards Forlag solgt til det engelske forlag Blackwell Science fra Oxford. Oluf V. Møller (1927-1998), adm. direktør fra 1967, udbyggede udgivelsen af internationale videnskabelige publikationer, især inden for medicin og odontologi. Gennem 1970'erne blev Munksgaard tillige et ledende forlag for skolebøger i Danmark.

Boghandelen i Nørregade solgtes i 1978 og fortsatte som et stadig eksisterende medarbejderejet firma under navnet Atheneum.

I 1987 afløste Joachim Malling Oluf V. Møller. Med opkøb af forlagene Høst & Søn, Skarv, Hans Reitzels Forlag og Rosinante blev paletten af udgivelser udvidet til fag- og håndbøger og skønlitteratur, bl.a. Peter Høegs bøger. Munksgaard blev 1996 medejer af skolebogsforlaget Alinea og af Bogklubben 12 Bøger. Munksgaardgruppen havde i 1997 omkring 180 ansatte og 360 nyudgivne titler.

Fra 1999 blev de bogudgivende afdelinger og redaktioner solgt fra til Gyldendal, og Munksgaard er i dag udelukkende et videnskabeligt forlag med en portefølje af internationale, engelsksprogede videnskabelige tidsskrifter, integreret i Blackwell-gruppen.

I 2000 besluttede ejeren, Blackwell, at samle redaktionen af alle engelsksprogede udgivelser, dvs. både bøger og tidsskrifter, i Oxford. Den dansksprogede del blev solgt til Gyldendal, der etablerede et nyt datterselskab, Munksgaard Danmark. Af det gamle forlag Munksgaard fortsatte i 2002 kun tidsskriftsredaktionen i København under navnet Blackwell/Munksgaard.

Eksterne henvisninger 
 Munksgårds hjemmeside

Forlag fra Danmark
Etableret i 1917
Tidligere virksomheder i København
Gyldendal
Dansk Skak Union

Dansk Skak Union (DSU) er paraplyorganisation for organiseret skak i Danmark. Organisationen blev stiftet i 1903, og har i dag omkring 4.000 medlemmer, fordelt på 136 skakklubber i Danmark. Unionen står for det individuelle danmarksmesterskab og danmarksmesterskabet for hold. DSU er medlem af den internationale skakorganisation, FIDE.

Øvrige aktiviteter 
 DSU ejer firmaet Dansk Skak Salg
 DSU organiserer også korrespondanceskakken (også kaldet K-skak) i Danmark
 DSU udgiver medlemsbladet Skakbladet

Se også 
 ICCF Danmark

Eksterne henvisninger 
 Dansk Skak Unions hjemmeside

Skakorganisationer
Skak Union
Etableret i 1903
Soda

Soda eller natriumkarbonat er saltet efter kulsyres reaktion med natrium, og har den kemiske formel Na2CO3.

Den almindelige soda forhandles som krystalsoda, et produkt, hvor sodaen fremtræder som klare krystaller. Desuden sælges soda ofte som kalcineret Soda. Kalcineret Soda er 3 gange stærkere end almindelig soda. Det dannes ved opvarmning af natron hvorved der fraspaltes vand og kuldioxid:
 2 NaHCO3 → Na2CO3 + H2O + CO2

Carbonationen CO32- er en middelstærk base med en dissociationskonstant på pK2=10.34.

Soda må ikke forveksles med kaustisk soda (natriumhydroxid), som er en stærkt ætsende base.

Anvendelse
Det indgår som råstof i produktionen af glas, papir, sæbe, opvaskemiddel, polymer, deriblandt kunstfibre som nylon.

Kilder 
Niels Bjerrum og A. Tovborg Jensen (1956) Lærebog i uorganisk kemi D.S.R. forlag og boghandel.  Kgl. Veterinær og Landbohøjskole. Der er anvendt 6. udgave (1956), som er et fotografisk optryk af 5. udgave fra 1946 (med mindre rettelser). Carbonater er beskrevet på siderne 177-183.

Salte
Natriumforbindelser
Kulstofforbindelser
Karbonater
Great Zimbabwe

Great Zimbabwe består af stenruinerner fra en ældgammel by i det sydlige Afrika i det nuværende Zimbabwe, som 1250-1629 var centrum for et stort rige kendt som Munhumutapa imperiet. Det herskede over et område der omtrent dækker det nuværende Zimbabwe (der tog sit navn fra denne by) og Mozambique. De handlede med omverdenen via havne som Sofala syd for Zambeziflodens delta.

Great Zimbabwe er det moderne Zimbabwes nationalsymbol, hvor Zimbabwe fuglen (et nationalt symbol) blev opdaget. Great Zimbabwe blev optaget på UNESCOs verdensarvsliste i 1986.

Kilder og henvisninger 

 Mysterium i forladt middelalderby er løst med hjælp fra dansk forsker Johan Gudmandsen 11. januar 2023 på videnskab.dk

Zimbabwe
Verdensarvsområder i Afrika
Humleridderne

Humleridderne var et dansk hiphopband, der blev dannet i 1987 i Tårnby på Amager og bestod af Dan Holmfjord, Jimmi Sommer og Daniel Herfort-Bruun. Gruppen fik succes i midt-halvfemserne i kølvandet på den bølge af dansk rapmusik som bl.a. MC Einar, Rockers By Choice og Østkyst Hustlers havde stået i spidsen for, og deres første album var da også delvist produceret af Chief 1 fra RBC.

I 1996 bidrog de med "Røvervisen" på Åh Abe-CD'en Hej Frede 1996. De blev hurtigt en af Danmarks mest succesrige rapgrupper og fik tilmed prisen som "Årets nye danske navn" ved Danish Music Awards i 1997 for deres første album Jeg Gi'r En Omgang Hvis Du Gi'r To!!, som bl.a. indeholdt hittet "Malerhjerne". Det solgte næsten 100.000 eksemplarer. Senere i 1997 udsendte gruppen deres andet album, En Genial Gaveidé som indeholdt den samfundskritiske "Brobygningshysteri" om Øresundsbroen, samt "Operation Blå Storm" – som var Humleriddernes modtræk til tidens Smølfe-udgivelser.

I 2003 udsendtes gruppens foreløbigt sidste album Supersky, som ikke kunne følge op på tidligere tiders salgssucces, og fik kun to ud af seks stjerner i musikmagasinet GAFFA. Året efter gik Humleridderne stille og roligt på standby. Dan og Jimmi fortsatte deres malergerning som var blevet sat på standby i gruppens hektiske år og Daniel Herfort-Bruun gik i lære som revisor, og helligede sig familielivet.

Humleridderne spillede "Malerhjerne" på Bøgescenen på Skanderborg Festivalen i 2009 som en del af Smukkoncerten Vol. II. De har også optrådt med MC Einar og Østkyst Hustlers i 2010.

Diskografi

Album 
 Jeg Gi'r en Omgang, hvis Du Gi'r to (1995)
 En genial Gaveidé (1997)
 Typisk Tårnby (1999)
 Supersky (2003)

Referencer

Eksterne henvisninger 
 humleridderne.com 
 

Hiphopgrupper fra Danmark
Musikgrupper fra 1987
STD

STD eller std har flere betydninger:

 Internetstandard – STD-specifikation
 Severe Tire Damage – STD, amerikansk rock and roll-orkester fra Palo Alto, Californien
 Sexually Transmitted Disease – STD, fra engelsk. Betydende seksuelt overført sygdom.
 Standardafvigelse - fra engelsk standard deviation.

Se også 
 Standard (flertydig)
Osen

Osen er en kommune i Trøndelag fylke i Norge. Osen ligger på vestsiden af Fosenhalvøen og grænser til Flatanger i nord, Namdalseid i øst og Roan i syd. I vest ligger norskehavet. Højeste punkt i kommunen er Storheia der er 601 moh.

Historie 
Oprinnelig var Osen del af Bjørnør herred. 

1. juni 1892 blev Osen selvstændig kommune efter en kongelig resolution fra 15. januar 1892.
1960 blev vejen østover til Namdalseid åbnet.
1979 blev vejen sydover til Roan åbnet.

Forvaltning 
Der findes fremdeles nogle offentlige tjenester som omfatter både Roan og Osen, med embedsnavnet Bjørnør: Bjørnør lensmannsdistrikt og Bjørnør prestegjeld.

Eksterne henvisninger 

 Kommunekort M 1:250.000 
 Billedserie 
 Historie og befolkning 
 Kultur i Osen på kort  fra Kulturnett.no

Kommuner i Trøndelag
Kommuner i Sør-Trøndelag
Wes Anderson

Wes Anderson (født 1. maj 1969) er en amerikansk filminstruktør og manuskriptforfatter, der debuterede med filmen Bottle Rocket, men fik sit helt store gennembrud med filmen The Royal Tenenbaums , for hvilken han og skuespilleren Owen Wilson (som han mødte, da han studerede filosofi ved University of Texas at Austin), var Oscar-nomineret for bedste screenplay. Han er også ven med filmskaberen Noah Baumbach og Sofia Coppola.

Filmografi 
 Bottle Rocket (kortfilm, 1993)
 Bottle Rocket (1996)
 Rushmore (1998)
 The Royal Tenenbaums (2001)
 The Life Aquatic with Steve Zissou (2004)
 Hotel Chevalier (kortfilm, 2007) 
 The Darjeeling Limited (2007) 
 Fantastic Mr. Fox (2009)
 Moonrise Kingdom (2012)
 The Grand Budapest Hotel (2014)
 Isle of Dogs (2018)
 The French Dispatch (2021)

Eksterne henvisninger 

 

Filminstruktører fra USA
Magdi

Magdi Omar Ytreeide Abdelmaguid (født 3. juni 1984 i Oslo, Norge) eller bare Magdi (Udtales Megdi) er en halvt norsk og halvt egyptisk rapper i det norske hiphopband Karpe Diem. Han studerer også filosofi på Universitetet i Oslo.

Diskografi 
 2004 – Glasskår EP
 2006 – Rett fra hjertet
 2008 – Fire vegger
 2010 – Aldri solgt en løgn
 2012 – Kors på halsen, ti kniver i hjertet, mor og far i døden
 2016 – Heisann Montebello
 2018 – «MARS EP» (med Arif og Unge Ferrari)
 2019 – SAS PLUSS/ SAS PUSSY
 2019 – Skittles
 2022 – Omar Sherrif

Eksterne henvisninger 
 
 

Rappere fra Norge
Karpe Diem
Personer fra Oslo
Chicosepoy

Chirag Rashmikant Patel (født 20. juli 1984 i Oslo, Norge) bedre kendt som Chicosepoy eller bare Chico er en halvt norsk og halvt indisk rapper i det norske hiphopband Karpe Diem. Han studerer også medier og kommunikation på HiO.

Referencer

Eksterne henvisninger 
 

Rappere fra Norge
Personer fra Oslo
Karpe Diem
Station Next

Station Next er en filmskole for børn og unge. Skolen har 3 afdelinger, en i filmbyen i København, Århus Filmværksted i Aarhus og på Faaborg Gymnasium.

Station Next har til formål at fremme unges kendskabet til de levende billeders produktion, historie og pædagogik i Danmark. Filmskolen er stiftet af forskellige danske filmselskaber som Danmarks Radio, TV2 og Zentropa productions ApS.

Man kan gå på filmskolen Væksthuset i 3 år. De forskellige årgange bliver kaldt henholdsvis Roden, som er 1. årgang, Stammen som er 2. årgang og Toppen som er 3. årgang.

Undervisningen på Væksthuset forgår en gang om ugen, hvor der arbejdes med elevernes egne filmproduktioner eller undervises i filmvidenskab. Der produceres mindst to kortfilmsproduktioner årligt. Undervisningen på filmværkstedshuset forgår ofte med en filmprofessionel udover holdets producer. Produktionsdagene er placeret uden for undervisningen, typisk i weekenden.

Station Next tilbyder også heldagsforløb og filmlejrskoler til skoler og gymnasier.

Skolen er finansieret hovedsageligt af Kulturministeriet med støtte fra ungdomsskoler.

Film produceret på Filmvæksthuset 

 Evigt Forandringsblind Stammen 2022
 Telephone Roden 1 2021
 Story Toppen 2008
 Kill Your Darling Stammen 2008
 Hjem kære hjem Roden 1 2008
 Luk øjnene op Roden 2 2008
 Tomme Rum Roden 2004
 Wonder Kid Stammen 2005
 Rejsen Toppen 2005
 Kaffe Terror Stammen 2006
 The Tooth Fairy Toppen 2006
 Ved Flodens Bred Toppen 2007
 Andalusisk For Begyndere Stammen 2007
 Kærlighed Og Østers Roden 2 2007
 Forfatter Uden Ord Roden 1 2007
 SuperMænd Toppen 2007
 Rida Toppen 2007
 4888669 Stammen 2007
 Smil Stammen 2007
 At Lytte Roden 2 2007
 Operation Banko Roden 1 2007

Referencer 

Uddannelsesinstitutioner i Danmark
Avedøre
Bygninger, konstruktioner og anlæg i Faaborg
Uddannelsesinstitutioner i Aarhus
Harald Agersnap

Harald Søltoft Agersnap (2. marts 1899 i Vinding – 16. januar 1982 i Ordrup) var en dansk pianist, violoncellist, komponist og dirigent. Elev af bl.a. Otto Malling og Carl Nielsen og søn af maleren Hans Agersnap.

Virkede som cellistvikar i Det kgl. Kapel og i Tivolis Symfoniorkester, men fik hurtigt forskellige poster som dirigent. Dansk Skolescene 1924-1930, Det kgl. Teater 1926-29, Komediehuset 1929-30 samt mandskoret Bel Canto 1934-1966. Fra 1934-66 var han syngemester (leder af operakoret) på Det kgl. Teater.

Agersnap skrev en stor mængde musik i en fransk inspireret impressionistisk stil, der beskrives som selvstændig, men ikke fornyende. En manuskriptsamling på Det Kgl. Bibliotek rummer ca. 320 manuskripter.

Musik (i udvalg) 
 Nips (ballet 1920)
 Aladdin (skuespil 1925)
 Gildet på Solhaug (skuespil 1924)
 Prinsessen og det halve kongerige (skuespil 1927)
 Og Pippa danser (skuespil 1930)
 Suite i danserytmer (blæserkvintet 1931)
 Sonate for bratsch og klaver (1931)
 Interludium for fløjte, violin og cello (1936)
 Sonatine inversa (cello og klaver 1937)
 3 stykker for obo med orkester (1938)
 Intrada festivo (orkester 1938)
 Agave (sang og orkester 1939)
 Pigen fra Kaas (orkester 1941)
 Strygekvartet nr. 1 (1943)
 Strygekvartet nr. 2 (1947)
 Karneval i maj (opera)
 ca. 90 sange
 kammermusik
 klavermusik

Eksterne henvisninger 

 Ca. 320 manuskripter på Det kgl. Bibliotek
 Liste med Agersnaps musik på SNYK

Bøger 
 Dansk biografisk leksikon, 3. udgave 1979
 Danske komponister af i dag, en værkfortegnelse. Dansk Komponistforening, København 1983
 Det kongelige operakor, København 1993
 Musikken Mestre, danske Komponister, København 1947

Kilder 

 

Komponister fra Danmark
Klassiske komponister fra det 20. århundrede
Danskere i 1900-tallet
Kongelige kapelmusici fra Danmark
Riddere af 1. grad af Dannebrog
Personer i Kraks Blå Bog (afdøde)
Personer fra Vejle
Soul Plane

Soul Plane er en amerikansk komediefilm fra 2004. Filmens skuespillereteam er domineret af de amerikanske komedietalenter Kevin Hart, Method Man, Tom Arnold, Sommore, D.L. Hughley, Mo'Nique, K.D. Aubert, John Witherspoon, Loni Love, Ryan Pinkston, Godfrey, Francine Dee og rapperen Snoop Dogg.

Filmen handler om en mand, der opretter et flyselskab, hvilket hovedsageligt henvender sig til afro-amerikanere og hip-hoppere. Snoop Dogg spiller piloten (Don Cornelius), der ryger marijuana, mens han flyver flyet.

Medvirkende

Eksterne henvisninger 

Amerikanske film fra 2004
Komediefilm fra USA
Ektomorf (band)

Ektomorf er et metalband fra Ungarn.

Deres lyd kan bedst beskrives som tung og etnisk-inspireret heavy metal og sigøjner-folklore (som kommer fra Farkas-brødrenes rødderi sigøjnerkulturen) som stærkt minder om Soulfly og Sepultura.

Medlemmer 

 Zoltán Farkas – sang, guitar
 Csaba Farkas – bas
 József Szakács – trommer
 Tamás Schrottner – guitar

De optrådte på Wacken Open Air i 2004 med deres sang "Gypsy".

Diskografi 

 Hangok (1996)
 Ektomorf (1998)
 Kalyi Jag (2000)
 I Scream Up To The Sky (2002)
 Destroy (2004)
 Instinct (2005)
 Live & Raw DVD (med en genudgivelse af Kalyi Jag) (2005)
 Outcast (2006)

Eksterne henvisninger 

 Officiel webside 

Thrash metal-grupper
Folkemetalgrupper
Musikgrupper fra 1994
Kurfürstendamm

Kurfürstendamm (på tysk talesprog ofte kaldet Ku'damm) er Vestberlins store handelsgade. Den er beliggende i bydelen Charlottenburg-Wilmersdorf og strækker sig over 3,5 km fra Breitscheidplatz med Kaiser-Wilhelm-Gedächtniskirche (også kendt som Pudderdåsen) i Charlottenburg til Rathenauplatz i Grunewald.

Gaden blev anlagt i 1500-tallet som Dammweg mellem Berliner Stadtschloss og Jagdschloss Grunewald. Det nuværende navn fik gaden i midten af 1800-tallet.

Ved Kurfürstendamm ligger privatteatrene Theater am Kurfürstendamm og Komödie am Kurfürstendamm.

Se også 
 Miniserien Pigerne fra Berlin (2016) foregår omkring Kurfürstendamm.

Eksterne henvisninger 

 360 graders billede af Kurfürstendamm

Gader i Berlin